חמש מדינות ערב אחראיות לסכל

תשובת שרתוק ליו"ר מועצת הבטחון בקשר לבעית הפליטים

האחריות העקרית לאסון שנגרם לאוכלוסיה הערבית על ידי המלחמה חלה על חמש מדינות ערביות שערכו מלחמה פרועה על ישראל — נאמר בתשובת שר החוץ, הישראלי מר שרתוק לשאלות סגן המזכיר הכללי של או"ם מר סובלב בקשר לבעית הפליטים הערבים. שרתוק חזר על הצהרותיו הקודמות כי אין להחזיר את הפליטים הערבים לפני הסדר השלום.

בתשובת מר שרתוק לשאלה על הפליטים היהודים מודגש שמערכת הכלכלה במדינת ישראל זקוקה לידים עובדות.

כזכור פנה ב- 3 באוגוסט מר סובלב , סגן המזכיר הכללי של האו״ם, בשם יו"ר מועצת הבטחון, לשר החוץ של ממשלת ישראל בבקשה, לספק לו אינפורמציה על השאלות הבאות:

א. שאלת הנדחים היהודים באירופה

ב. שאלת הפליטים הערביים בארץ ישראל ובארצות השכנות

ג. שאלת הסעד והתמיכה להנ"ל

ד. שאלת הפליטים היהודים העצורים במחנות קפריסין.

שר החוץ שלח אתמול למר סובולב את התשובה הבאה:

בתשובה לטלגרמה שלך מיום 3 באוגוסט אתכבד לבקשך להעביר לנשיא מועצת הבטחון את האינפורמציה הבאה בקשר לארבע השאלות ששאלת:

בעית הפליטים הערבים

מספר הפליטים הערביים בא"י ובארצות הסמוכות נאמד למעלה מ- 300 אלף רובם יצאו מא״י בחדשים האחרונים מחמת מלחמת התוקפנות של המדינות הערביות הסמוכות נגד מדינת ישראל חלק מהם יצא עקב ההוראות של המפקדים הצבאיים המקומיים, וחלק כתוצאה מפעולת האימים שהופצה ע״י המדינות הערביות בקרב ערביי א״י האחריות העקרית לאסון, שנגרם לאוכלוסיה הערבית ע"י המלחמה, חלה על חמש מדינות ערביות שלאחר שעודדו מהומות אנטי-יהודיות עם מתן ההחלטה ע״י עצרת האו״ם ב- 29 בנובמבר ערכו מלחמה פרועה בקנה מידה

גדול על ישראל עם סיום המנדט הבריטי, בלי להכריז כל הכרזת מלחמה והפרו באופן גלוי את התחיבויותיהן על פי מגילת האו״ם והחלטת העצרת של או"ם. מצד שני ממשלת ישראל הזמנית לא אילצה את ההמונים הערכיים לצאת מבתיהם, בה בשעה שפלישת הצבאות הערביים לא״י נמשכת.

כל עוד לא הושג השלום, אי-אפשר להכניס אותם מחדש פרט למקרים יוצאים מן הכלל מטעמי חמלה. החזרתם תעורר בעיות בטחון וכלכלה רציניות שיעמידו את המדינה הצעירה לפני אחריות כלכלית, וכספית קשה וישפיעו לרעה על מאזן ההפוגה הנוכחי ע״י זה שיביאו תועלת ישירה למדינות התוקפניות, שפלישתם לארץ היתה הגורם היחידי לבעית הפליטים הערביים. לדעת ממשלת ישראל הזמנית האחריות למתן עזרה מידית לפליטים הערביים צריכה לחול בראש ובראשונה על המדינות הערביות. ורק כאשר התוקפנים יהיו מוכנים לקיים את השלום עם ישראל, תוכל בעית הפליטים בכללותה להיפתר פתרון תמידי וקונסטרוקטיבי כחלק מבעית השלום הכללית ובהתחשב עם התביעות הנגדיות של היהודים בנידון לאבידות בנפש וברכוש שנגרמו ע״י התוקפנים הערביים, מעמד העדות היהודיות בארצות הערביות ובעיות אחרות. ממשלת ישראל הזמנית מוכנה ומזומנה להכנס במו״מ ליישוב הבעיה וזה עתה ביקשה מאת המתווך למסור את הצעתה בנידון זה לממשלות הערביות בנוגעות בדבר.